da en en en da da en nl de sv nb nb da da da sv da sv da da de da da sv da da en da da da da sv da da da da da nb da da da da da da da da da da da da da da da da da da da it en en
Aria - skolen for sang og stemmebrug - Netkor
På grund af det store smittetryk er Netkor aflyst resten af 2020. Vi ses i 2021.
Netkor er for dig, som vil synge, men som ikke vil binde dig til en fast ugentlig øveaften. Netkor er for alle niveauer af sangkundskaber.
Har du lyst til at synge i kor, men svært ved at finde tiden, så er her en mulighed!
I mange år har jeg været med til at starte korforløb op i kommuner, i virksomheder og på institutioner. Forløb præget af stort engagement fra alle parter.
Jeg er ofte blevet spurgt om, hvor man kunne synge med mig igen og sådan opstod idéen med Netkoret – et sted at mødes omkring sang og korsang, der er mindre forpligtende end et fast kor, f.eks. under aftenskolen, hvor mange har svært ved at kunne binde sig til en fast ugentlig øveaften.
I Netkoret synger man, når man kan
Ideen er ganske enkel. I løbet af året vil vi arrangere en række kor-søndage, hvor du kan melde dig til. Målet er et sted mellem 25 – 200 glade sangere.
Vi vil gerne have besked så tidligt som muligt og helst nogle dage i forvejen. Jeg har så tid til at finde musik, der passer til gruppen.
Kl. 13.00 varmer vi kroppen og stemmerne op i 20 min., og sangerne fordeles i stemmegrupper. Sopran- høj kvindestemme, alt- dyb kvindestemme, tenor- høj mandsstemme og bas- dyb mandsstemme.
Derpå følger dagens sangtekniske emne. Det kan handle om alt fra holdning, vejrtrækning til tekstudtale, men det har på en eller anden måde relevans i forhold til den musik, vi skal arbejde med senere på dagen.
Så skal der synges i vilden sky: enstemmige som flerstemmige sange afløser hinanden…
Omkring kl. 15.00. holder vi kaffepause. Der vil være kaffe, te, frugt og lidt sødt.
Kl. 15.30 går vi på vingerne igen.
Vi øver videre på sangene.
Sidst på kordagen byder vi velkommen til dagens gæstesolist. Gæstesolisten kan være en pianist, saxofonist, sanger eller en anden slags kunstner.
Gæstesolisten kan være kendt eller mindre kendt, men det bliver en interessant og vedkommende oplevelse for alle.
Kl. 17.30 kører vi alle hjem med røde kinder og veltrænede sang- og lattermuskler.
Grøndalslund kirke, Tårnvej 350, Rødovre.
Det er meget let at komme dertil (se beskrivelse nedenfor).
Vi synger i den store sal, hvor der er behagelige stole til alle, godt lys, varme og gode faciliteter.
Kommer du i bil er der masser af gratis parkeringspladser. Indkørsel fra Tårnvej.
Kommer du med offentlige transportmidler er det lettest og hurtigst at køre med S-tog eller Metro til Vanløse Station og tage bus 9A eller 161, som holder lige uden for stationen, til stoppestedet tæt ved kirken.
Kommer du med S-tog nordfra (Kystbanen), tag S-linie F fra Hellerup station til Flintholm station, hvor du skifter til 9A mod Glostrup.
Bussen holder lige over for Grøndalslund Kirke.
Linje 161 har også stoppested tæt ved kirken. Den kører mellem Lyngby station og Rødovre station.
Kan ske ved indbetaling af 200 kr. til AL Bank, konto 5366 0703185 - helst inden torsdag, da banken er et par dage om at registrere din indbetaling.
Betaler du ikke via netbank, og gerne vil deltage, sender du en e-mail til
net-kor@hotmail.com og meddeler, at du kommer. Du bedes skrive navnene på alle deltagere.
Du kan altid betale med MobilePay på selve dagen i pausen, hvis du er i sidste øjeblik, men du skal helst melde dig til, så vi er sikre på at have sangblade, siddepladser mm. nok til alle.
Vi glæder os til at se dig.
Automatisk meddelelse om Netkor og arrangementer
Du kan melde dig til adresselisten på net-kor@hotmail.com
Nye datoer og anden information bliver sendt på mail ca. 8 dage inden til de, som er i Netkorets adresseliste.